Diari Oficial de la Generalitat Valenciana


Sumari del DOGV 4442, del 18-02-2003 (2003/1798)

ORDE de 6 de febrer de 2003, de la Conselleria d'Agricultura, Pesca i Alimentació, per la qual es modifiquen les bases reguladores de les subvencions concedides per esta conselleria a la subscripció d'assegurances agràries.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/1798


Data del document
:   06-02-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * segur agrícola
    * ajuda a l'agricultura

ORDE de 6 de febrer de 2003, de la Conselleria d'Agricultura, Pesca i Alimentació, per la qual es modifiquen les bases reguladores de les subvencions concedides per esta conselleria a la subscripció d'assegurances agràries. [2003/X1798]
  
La Conselleria d'Agricultura, Pesca i Alimentació ha regulat les subvencions a la subscripció d'assegurances agràries per mitjà de l'Orde de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries (DOGV núm. 4211, de 15.3.2002), modificada per mitjà de l'Orde de 25 de març del mateix any.
  
L'experiència adquirida durant el pla 2002, la dinàmica del sector i l'evolució del propi sistema d'assegurances, fan necessària l'adaptació de la legislació a estes circumstàncies, a fi d'aconseguir un sistema de protecció més eficaç i adaptat a les necessitats del sector.
  
Per tot això, a proposta de la Direcció General de Producció Agrària i fent ús de les atribucions conferides per l'article 47.11 del text refós de la Llei d'Hisenda Pública Valenciana,
  
ORDENE
  
Article 1
  
Es modifica l'Orde de 8 de març de 2002, de la Conselleria d'Agricultura, Pesca i Alimentació, per la qual es regulen les subvencions a la subscripció d'assegurances agràries, i es fa una nova redacció dels articles i apartats que s'assenyalen:
  
1.1. El punt 3 d'article 1 se substituïx pel text següent:
  
?3. Les subvencions a càrrec de la Conselleria d'Agricultura, Pesca i Alimentació únicament seran d'aplicació, en les assegurances agrícoles, a la part de prima corresponent a l'assegurament de produccions de parcel·les situades en l'àmbit territorial de la Comunitat Valenciana. i en les assegurances pecuàries i aqüícoles per a les explotacions situades en l'àmbit territorial mencionat i que, en el moment de la formalització de l'assegurança, figuren inscrites en els registres de la Conselleria d'Agricultura, Pesca i Alimentació, regulats en els decrets del Govern Valencià 76/1995 i 25/2000 respectivament?.
  
1.2. Els punts 2, 3 i 5 de l'article 2 se substituïxen pel text següent:
  
?2. Els percentatges establits en l'apartat a) del punt 1 del present article s'incrementaran amb les subvencions addicionals següents:
  
a. 10% per a les parcel·les inscrites en les denominacions d'origen (en avant, DO) o indicacions geogràfiques protegides (en avant, IGP) següents:
  
- DO Vins Utiel-Requena.
  
- DO Vins Alacant.
  
- DO Vins València.
  
- DO Raïm de Taula del Vinalopó.
  
- DO Nespres de Callosa d'En Sarrià.
  
- DO Xufa de València.
  
- DO Carxofa de Benicarló.
  
- DO Arròs de València.
  
- DO Caqui Ribera del Xúquer.
  
- IGP Cítrics Valencians.
  
- IGP Cireres Muntanya d'Alacant.
  
- IGP Vins de la Terra de Castelló.
  
b. 10% per a les línies de cobertura enfront del pixat en cítrics.
  
c. 10% per a parcel·les inscrites en el Comité d'Agricultura Ecològica (en avant, CAE).
  
d. 10% per a les parcel·les de raïm de vinificació amb taxa de cost de l'assegurança superior al 22%.
  
e. 5% per a les opcions ?F- i ?G- en mandarines.
  
f. 10% per a parcel·les les produccions de les quals estiguen emparades per la marca de qualitat CV.
  
g. 10% per a la línia d'encefalopatia espongiforme bovina (EEB).
  
h. 35% per a la línia de retirada i destrucció d'animals bovins morts en l'explotació.
  
i. 10% per a les pòlisses agrícoles en què a l'assegurat no li resulte d'aplicació el tram de subvenció addicional establida per ENESA, lligada a les característiques de l'assegurat, per no posseir la condició d'agricultor professional, titular d'explotació prioritària o soci d'una organització de productors.
  
Les subvencions addicionals, llevat de l'establida en l'apartat c), només seran d'aplicació quan la declaració de l'assegurança continga apartats específics que permeten diferenciar les seues parcel·les i/o produccions beneficiàries i continga els elements objectius necessaris perquè la Conselleria d'Agricultura, Pesca i Alimentació determine els imports que corresponen per tals conceptes.
  
?3. El conjunt de les subvencions ENESA i de la Conselleria d'Agricultura, Pesca i Alimentació no podrà sobrepassar els límits del cost net de la prima següents, una vegada deduïdes les bonificacions i descomptes:
  
a. 80% per a la línia d'encefalopatia espongiforme bovina.
  
b. 90% per a la línia de retirada i destrucció d'animals bovins morts en l'explotació.
  
c. 70% en les altres línies.
  
En el cas que el conjunt de subvencions supere els límits anteriors, l'excedent resultant es descomptarà de l'aportació que correspon a la Conselleria d'Agricultura, Pesca i Alimentació.
  
?5. L'aplicació de subvencions addicionals a les produccions assegurades en parcel·les emparades per DO, IGP, CAE o marca de qualitat CV, només es realitzarà quan la dita parcel·la figure inscrita en l'òrgan competent en la data de formalització de la declaració de l'assegurança, a l'efecte de la qual els beneficiaris de l'assegurança exigiran als assegurats la presentació del certificat pertinent, el qual conservaran en el seu poder durant un període de cinc anys i el presentaran davant la Conselleria d'Agricultura, Pesca i Alimentació quan els serà requerit a l'efecte de verificacions i controls.-
  
1.3. El punt 3 de l'article 3 se substituïx pel text següent:
  
?3. Les sol·licituds esmentades en el punt anterior s'hauran de dirigir a la Direcció General de Producció Agrària, Servici de Producció Vegetal, de la Conselleria d'Agricultura, Pesca i Alimentació, i presentar-se amb data límit del trenta de setembre de cada any perquè produïsquen efecte en el pla anual següent a l'any de presentació de la sol·licitud. Les sol·licituds presentades amb retard respecte a un pla seran incloses en l'immediat següent sense necessitat de presentar una nova sol·licitud?.
  
1.4. El punt 2 de l'article 7 se substituïx pel text següent:
  
?2. Per a les subvencions addicionals per inscripció de parcel·les en DO, IGP, o marca de qualitat CV se sol·licitarà del beneficiari o de l'assegurat, segons es tracte de sol·licituds col·lectives o individuals, la presentació dels certificats d'inscripció corresponents en el registre competent, d'una mostra de parcel·les, per a les quals se sol·licite o s'haja aplicat la subvenció addicional pel dit concepte?.
  
Article 2
  
Per al Pla d'Assegurances Agràries Combinades 2003, seran incloses en el fitxer d'assegurats subvencionables a què fa referència l'article 3 de la present Orde aquelles sol·licituds d'inclusió efectuades d'acord amb el que s'establix en l'orde mencionada que es presenten dins dels 30 dies naturals següents a la data de formalització de la declaració d'assegurança corresponent, cas en què els seran d'aplicació les disposicions del punt 1 de l'article 3 esmentat adés.
  
Les liquidacions presentades per Agroseguro corresponents a pòlisses que no posseïsquen les condicions establides en la present disposició transitòria es tornaran a la dita entitat perquè procedisca a la seua regularització a càrrec del beneficiari de l'assegurança.
  
DISPOSICIÓ FINAL
  
La present orde entrarà en vigor el sendemà de la publicació sense perjuí de la seua aplicació a les pòlisses d'assegurances del Pla 2003 anteriorment formalitzades.
  
València, 6 de febrer de 2003
  
La consellera d'Agricultura, Pesca i Alimentació,